ਫਰੀਮਾਂਟ, 28 ਅਕਤੂਬਰ (ਪੰਜਾਬ ਮੇਲ)- ਕੈਲੀਫੋਰਨੀਆ ਦੇ ਸ਼ਹਿਰ ਮਿਲਪੀਟਸ ਵਿਖੇ ਗੁਰਦੁਆਰਾ ਸਾਹਿਬ ਸਿੰਘ ਸਭਾ ਦੇ ਸੈਮੀਨਾਰ ਹਾਲ ਵਿਖੇ 7 ਨਵੰਬਰ ਦਿਨ ਸ਼ਨੀਵਾਰ ਨੂੰ ਸ਼ਾਮ 4:00 ਤੋਂ 7:00 ਵਜੇ ਤੱਕ ਇਕ ਅੰਤਰਰਾਸ਼ਟਰੀ ਪੱਧਰ ਦਾ ਸੈਮੀਨਾਰ ਹੋਵੇਗਾ, ਜਿਸ ’ਚ ਸ੍ਰੀ ਅਕਾਲ ਤਖ਼ਤ ਸਾਹਿਬ ਅਤੇ 1984 ਤੋਂ ਲੈ ਕੇ ਅੱਜ ਤੱਕ ਦੇ ਹਾਲਾਤ ਬਾਰੇ ਅਹਿਮ ਵਿਚਾਰਾਂ ਕੀਤੀਆਂ ਜਾਣਗੀਆਂ। ਸੈਮੀਨਾਰ ’ਚ ਪ੍ਰਮੁੱਖ ਬੁਲਾਰੇ ਡਾ. ਇਕਤਿਦਰਾਰ ਕਰਾਮਤ ਚੀਮਾ ਜੋ ਕਿ ਅੰਤਰਰਾਸ਼ਟਰੀ ਮਸਲਿਆਂ ਦੇ ਮਾਹਿਰ ਅਤੇ ਉ¤ਘੇ ਇਤਿਹਾਸਕਾਰ ਹਨ, ਸਿੱਖ ਇਤਿਹਾਸ ’ਤੇ 2–3 ਕਿਤਾਬਾਂ ਅਤੇ ਅਨੇਕਾਂ ਪਰਚੇ ਲਿਖ ਚੁੱਕੇ ਹਨ। ਜਦਕਿ ਦੂਸਰੇ ਬੁਲਾਰੇ ਇੰਦਰਾਪ੍ਰਸਤ ਜੋ ਕਿ ਵੈਨਕੂਵਰ (ਕੈਨੇਡਾ) ਵਿਖੇ ਐਨਥਰੋਪੋਲੀਜੀ ਦੀ ਪ੍ਰੋਫ਼ੈਸਰ ਹਨ, ਵੀ ਸਬੰਧਿਤ ਵਿਸ਼ਿਆਂ ’ਤੇ ਚਾਨਣਾ ਪਾਉਣਗੇ। ਇਸ ਸੈਮੀਨਾਰ ਦਾ ਗਲੋਬਲ ਪੰਜਾਬ ਟੀ. ਵੀ. ’ਤੇ ਸਿੱਧਾ ਪ੍ਰਸਾਰਣ ਵੀ ਕੀਤਾ ਜਾਵੇਗਾ। ਇਸ ਤੋਂ ਅਗਲੇ ਦਿਨ 8 ਨਵੰਬਰ ਨੂੰ ਗੁਰਦੁਆਰਾ ਸਾਹਿਬ ਫ਼ਰੀਮਾਂਟ ਵਿਖੇ ਇਕ ਅੰਤਰਰਾਸ਼ਟਰੀ ਕਾਨਫਰੰਸ ਹੋਵੇਗੀ, ਜਿਸ ’ਚ ਉਕਤ ਬੁਲਾਰਿਆਂ ਤੋਂ ਇਲਾਵਾ ਹੋਰ ਬੁਲਾਰੇ ਵੀ ਭਾਗ ਲੈਣਗੇ। ਸੈਮੀਨਾਰ ਦਾ ਸਮਾਂ 7 ਨਵੰਬਰ ਨੂੰ ਸ਼ਾਮ 4:00 ਤੋਂ ਲੈ ਕੇ 7:00 ਵਜੇ ਤੱਕ ਅਤੇ ਫਰੀਮਾਂਟ ਗੁਰਦੁਆਰਾ ਸਾਹਿਬ ਦਾ ਸਮਾਂ 12:00 ਤੋਂ 2:00 ਵਜੇ ਤੱਕ ਦਾ ਹੋਵੇਗਾ। ਅਮਰੀਕਨ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਦੇ ਸਹਿਯੋਗ ਨਾਲ ਕਰਵਾਏ ਜਾ ਰਹੇ ਇਨ੍ਹਾਂ ਦੋਹਾਂ ਸਮਾਗਮਾਂ ’ਚ ਸਮੂਹ ਸੰਗਤਾਂ ਨੂੰ ਭਾਗ ਲੈਣ ਦੀ ਬੇਨਤੀ ਕੀਤੀ ਜਾਂਦੀ ਹੈ।